Далиан

Далиан (традиционален кинески: 大連, поедноставен кинески:大连, пинјин: Dàlián) ― потпровинциски пристаништен град во покраината Лиаонинг, Народна Република Кина, и е втор по големина град во Лиаонинг (по главниот град на провинцијата Шенјанг) и трет најголем град во Североисточна Кина. Градот се наоѓа на јужниот крај од Полуостровот Љаодунг, и тој е најјужен град во Љаонинг и во Североисточна Кина. Преку Даљенскиот Залив (составен дел од Корејскиот Залив) излегува на Жолто Море. Според пописот од 2020 година, имал вкупно население од 7.450.785 жители од кои 5.106.719 живееле во урбанизирана област. Денес, градот е финансиски, транспортен и логистички центар за Источна Азија. Во минатото Даљен и неговите пристаништа биле често користени од странски сили. Даљен претходно бил познат како „ Даљниј“ (руски: Дальний), „Дајрен“ (јапонски: 大連), и „Луда“ или „Лута“ (кинески: ). Порано градот бил познат и како „Порт Артур“ и „Рјоџун“ (јапонски: 旅順) од оригиналниот Порт Артур, израснала денешната градска област Лушунку. Во 2016 година, Даљен бил на 48-мо место на Индексот на глобалните финансиски центри. Во 2012 година, Даљен бил на 82-ро место на глобалниот индекс на конкурентност на градовите. Во 2006 година, од страна на China Daily Даљен бил прогласен за најповолен град за живеење во Кина. Збратимени градови Далиан, меѓу другите е збратимен со: Боливија Ла Паз Русија Владивосток Аргентина Баија Бланка Германија Бремен Холандија Енсхеде Германија Росток Франција Авр САД Оукленд Јапонија Маизуру Шпанија Сарагоса САД Далас Македонија Охрид Русија Калининград Наводи Надворешни врски Веб-страница на Владата на Далиан Веб-страница на Владата на Далиан (на кинески)